དེ་ནས་དམིགས་བསལ་སྐུ་མགྲོན་བདེ་ལེགས་སྨན་ཁང་གི་སྨན་པ་དཀོན་མཆོག་རྡོ་རྗེས་གསུང་བཤད་གནང་སྐབས།ནམ་རྒྱུན་མིའི་གཟུགས་པོར་དགོས་པའི་ཁྲག་གི་ཤུགས་ཚད་དེ་བརྒྱ་ཆ་༡༢ཡོད་ན་འགྲིག་གི་ཡོད་པར་བརྟེན།མིའི་གཟུགས་པོར་དགོས་པའི་ཁྲག་གི་ཤུགས་ཚད་ལས་བརྒལ་ཡོད་ན་གཞན་པར་ཁྲག་སྦྱིན་པ་བཏང་ན་དེས་གཟུགས་པོར་གནོད་ཀྱི་མེད་སྐོར་དང་།བོད་ཀྱི་བདེ་རྩ་ཚོགས་པའི་ཁྲག་སྦྱིན་རུ་ཁག་གིས་བོད་ཀྱི་སྤྱི་ཚོགས་ནང་གི་དཀའ་ངལ་ཆེན་པོ་ཞིག་སེལ་གྱི་ཡོད་པར་བརྟེན།མ་འོངས་པར་ཁྲག་སྦྱིན་མཁན་ཚོ་གཙོས་པའི་མི་མང་ཚང་མ་མཉམ་ཞུགས་ཀྱིས་རྒྱབ་སྐྱོར་བྱེད་དགོས་སྐོར།དེ་བཞིན་ལོ་གཞོན་པའི་སྐབས་སུ་ཁྲག་སྤྱིན་པར་བཏང་ན་ཡང་གཟུགས་པོས་ཁྲག་ལམ་སང་གསོ་ཐུབ་ཀྱི་ཡོད་པར་བརྟེན་དེ་ལ་རྔམ་སྐྲག་དེ་འདྲ་བྱེད་དགོས་ཀྱི་མེད་སྐོར་དང་།ཁྲག་སྦྱིན་པ་གཏོང་སྐབས་ཁྲག་བརྟག་དཔྱད་བྱེད་སྟངས་སོགས་ཀྱི་སྐོར་ནས་ལམ་སྟོན་གནང་སོང་།